রাজু আলাউদ্দিন: ফোকলোরের বাইরেও আপনার একটা প্রধান এলাকা শিল্প, সাহিত্য, সংস্কৃতি। পাশাপাশি ইতিহাস বিষয়েও আপনি বেশকিছু কাজ করেছেন। যেমন আপনি নিজেই মুক্তবুদ্ধি, ধর্মনিরপেক্ষতা এবং রাষ্ট্রনীতি প্রবন্ধে বড় একটা উদাহরণ দিয়েছেন যে আমাদের এই অঞ্চলে গণতন্ত্র চর্চার যে নমুনা ছিল, এই ভূখণ্ডের মানুষ যে অষ্টম শতকেই গণতান্ত্রিকভাবে একজন রাজা নির্বাচন করেছিল, তার গুরুত্বও ঐতিহাসিক দিক থেকে দেখতে গেলে সামান্য নয়। এবং সাধারণ মানুষ যাকে রাজা নির্বাচন করেছিল তার নাম ছিল গোপাল।